faridabad News: मुंबई जाने वाली दादर एक्सप्रेस को फरीदाबाद रेलवे स्टेशन से वापस किया - mumbai dadar express returning from faridabad railway station | Navbharat Times
ELECTION_TOPBAND_1576148293863
mumbai dadar express returning from faridabad railway station
मुंबई में बारिश के कारण ट्रेनों को रद्द किया गया, यात्री परेशान
मुंबई में लगातार बारिश की वजह से कई इलाकों में पानी भर जाने से सड़क और रेल यातायात पर बुरा असर पड़ा है। कई जगहों पर लोकल ट्रेन बंद कर दिए जाने के बाद कुछ लंबी दूरी की ट्रेन भी रद्द कर दी गई है, जिनका असर फरीदाबाद रेलवे स्टेशन तक दिखाई दे रहा है। रविवार रात दादर एक्सप्रेस को फरीदाबाद रेलवे स्टेशन से दिल्ली वापस कर दिया और इस ट्रेन में बैठे कुछ यात्रियों को दक्षिण एक्सप्रेस में इटारसी व भोपाल तक के लिए बैठा दिया। अमृतसर से मुंबई जाने वाली दादर एक्सप्रेस का फरीदाबाद रेलवे स्टेशन पर ठहराव है और यह ट्रेन दिल्ली की ओर से रविवार की रात करीब 9:32 बजे प्लेटफॉर्म नंबर-4 पर रुकी। इस दौरान आगरा डिविजन ने इस ट्रेन को वापस दिल्ली जाने का मेसेज किया। करीब 11 बजे हजरत निजामुद्दीन से हैदराबाद जाने वाली दक्षिण एक्सप्रेस ट्रेन स्टेशन पर आकर रुकी। इटारसी व भोपाल जाने वाले यात्रियों के लिए तो दक्षिण एक्सप्रेस बेहतर वैकल्पिक बन गई। इन दो शहरों को जाने वाले यात्री दक्षिण एक्सप्रेस में बैठ गए और मुंबई जाने वाले यात्री दादर एक्सप्रेस में ही बैठे रहे। चूंकि उन्हें वापस दिल्ली जाना था। दादर एक्सप्रेस करीब 11:40 बजे दिल्ली वापस चली गई।
मुंबई को जाने वाली ट्रेन रद्द
मुंबई को जाने वाली पश्चिम एक्सप्रेस, देहरादून एक्सप्रेस, दादर एक्सप्रेस, जनता एक्सप्रेस और गोल्डन टेंपल को रद कर दिया गया है। इससे की यात्रियों को परेशानी उठानी पड़ रही है, लेकिन सुरक्षा के लिहाज से रेलवे का यह फैसला बेहतर है।
Web Title mumbai dadar express returning from faridabad railway station(News in Hindi from Navbharat Times , TIL Network)